
	Tantárgy neve: Elméleti kutatás szakdolgozathoz 1.-2.
	Kreditértéke: 5x2 kr

	A tantárgy elméleti vagy gyakorlati jellegének mértéke, „képzési karaktere”12: 100/0 kredit%

	A tanóra típusa: elmélet, szeminárium és óraszáma: őszi félév: 26 óra; tavaszi félév: 30 óra
nyelve: magyar, angol
Az adott ismeret átadásában alkalmazandó további módok, jellemzők: tematikus prezentációk, szövegírási gyakorlatok 

	A számonkérés módja: beszámoló, gyakorlati jegy
Az ismeretellenőrzésben alkalmazandó további módok: írásbeli dolgozatok 

	A tantárgy tantervi helye (hányadik félév): 5. és 6. félév

	Előtanulmányi feltételek: nincsenek

	Tantárgy-leírás: az elsajátítandó ismeretanyag tömör, ugyanakkor informáló leírása

	Egyrészt az önálló elméleti kutatásokhoz szükséges módszereket, eljárásokat ismerhetik meg a hallgatók a szakirodalmi források használatával és gyakorlásával: könyvtárhasználat, nyomtatott irodalom feldolgozása, online kép- és szöveges adatbázisok ismerete és alkalmazása alapján. A kurzus megmutatja a szakirodalmi források, kritikai szövegek gyűjtésének technikáit, valamint segít tájékozódni a művészettörténeti irodalom felhasználásának módszereiben, az alkalmazások lehetőségeiben. Ugyanakkor hangsúlyt helyezünk a full-textes források, online irodalom kritikai használatának kialakítására is.
Másrészt, a kurzus ismerteti a legfontosabb filológiai eljárásokat és használatukat, amit a hallgatók gyakorlati feladatokon keresztül alkalmazni is megtanulnak: bibliográfia készítése, jegyzetelés, az idézések szabályai stb. 
A szövegek feldolgozásán túl a képi online adatbázisok segítségével az analógia-kutatás módszereivel is foglalkozunk.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	· Eco, Umberto: Hogyan írjunk szakdolgozatot? Kairosz Kiadó, 1996. ISBN 963-282-463-6
· Gyurgyák János: Szerzők és szerkesztők kézikönyve, Osiris, 2005. ISSN 1416-6321
· Szabó Katalin: Kommunikáció felsőfokon: Kossuth Kiadó, 2002. ISBN 963 09 3922 3
· Aczél, Richard: Hogyan írjunk esszét? Budapest, Osiris Kiadó 2000, 2006. ISSN 1785-024X

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul

	
a) tudása
-  Megérti és képes kutatni az alkotói folyamatát segítő képzőművészeti, művészettörténeti,  
   művészetelméleti analógiákat. 
-  Rendelkezik releváns véleménnyel a saját területén készült műalkotásokról, beleértve saját művét is;
   kritikai érzéke finom és szofisztikált; ismeri és felhasználja a szakma terminológiáját.
- Tájékozott a kutatási módszertanokban, ismeri a szakmai forrásgyűjtés lehetőségeit.

b) képességei
- Tanulmányai során szerzett alapszintű tapasztalataira támaszkodva képes a vizuális művészetek befogadására, szakirodalomi források gyűjtésére és használatára.

c) attitűd
- Alapvető ismereteire támaszkodva kritikai megértéssel viszonyul a kortárs képzőművészeti alkotásokhoz. Ezt a tudását folyamatosan és tudatosan továbbfejleszti.

d) autonómiája és felelőssége
-  Képzőművészi munkásságáról szóban és írásban is felelősségteljesen kommunikál.
-  Ismeri az etikai és jogi szabályait az információs és kommunikációs eszközök használatának, amelyeket érvényesít a kutatás, alkotás, kreatív eszmék kommunikálása, információgyűjtés és virtuális jelenlét során. 



	Tantárgy felelőse: Bojtos Anikó Ph.D adjunktus

	Tantárgy oktatásába bevont oktatók: Dr. Gucsa Magdolna, Salamon Gáspár Ph.D, Dr. habil Sturcz János PhD, dr. habil. Fehér Ildikó Ph.D., Huth Július Ph.D

	A tantárgy rövidített címe: -

	Tantárgykódja: MŰT-EKUT01-02, MŰT-EKUT01-02-23-C

	Felelős tanszéke: Művészettörténet Tanszék

	Képzési idő szemeszterekben: 2 szemeszter

	Tanórák száma összesen: 56 tanóra

	Tanulmányi követelmények: 

	Oktatási módszerek: előadás és vetítés

	Javasolt tanulási módszerek: aktív órai részvétel, az oktatóval való rendszeres kommunikáció

	A hallgató egyéni munkával megoldandó feladatainak száma: -

	Felhasználható fontosabb technikai és egyéb segédeszközök: projektor/kivetítő

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 25 fő



